પોતાની મૂડી વધારવા માટે રિયલ એસ્ટેટના રેસિડેન્શિયલ સેક્ટરમાં પ્રવેશેલા ઇન્વેસ્ટરોની સંખ્યા છેલ્લાં છ-સાત વર્ષમાં ઘણી વધી છે. ૨૦૦૭-’૦૮ની તેજી વખતે ઘર ખરીદનારાઓમાંના ૭૦ ટકા ઇન્વેસ્ટરો હતા અને યુઝરો ઓછા હતા. એ ઇન્વેસ્ટરો આજે દ્વિધામાં પડ્યા છે કે પ્રૉપર્ટી અત્યારે વેચી દેવી કે હજી જાળવી રાખવી. અમુક ઇન્વેસ્ટરોને તો પૈસાની જરૂર પડી છે. તેમની સામે સૌથી મોટો પ્રશ્ન એ છે કે પ્રૉપર્ટી વેચીને નુકસાની ઓછી કરવી કે પછી એની કિંમત વધે એની રાહ જોવી? જો તેઓ રાહ જોવાનું નક્કી કરે તો પછી બીજું ઇન્વેસ્ટમેન્ટ ન કરી શકે.